PATVIRTINTA

Ukmergės vaikų lopšelio-darželio „Saulutė“

direktoriaus 2021 m. rugsėjo 7 d.

įsakymu Nr. V-50

**UKMERGĖS VAIKŲ LOPŠELIO-DARŽELIO „SAULUTĖ“**

**2021–2022 MOKSLO METŲ VEIKLOS PLANAS**

**I SKYRIUS**

**ĮVADAS**

Ukmergės vaikų lopšelis-darželis „Saulutė“ yra Ukmergės rajono savivaldybės biudžetinė ikimokyklinio ugdymo įstaiga, turinti juridinio asmens teises.

Lopšelio-darželio adresas: Veterinarijos gatvė Nr. 4, LT-20183 Ukmergė, tel. (8 340) 65 226, 65 225. El. p. saulute.ukmerge@gmail.com, internetinė svetainė [www.darzelissaulute.lt](http://www.darzelissaulute.lt/)

Ukmergės vaikų lopšelis-darželis „Saulutė“ savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Ukmergės rajono savivaldybės tarybos sprendimais, administracijos direktoriaus įsakymais, įstaigos nuostatais ir kitais teisės aktais.

Ukmergės vaikų lopšelio-darželio „Saulutė“ veiklos planas 2021–2022 mokslo metams parengtas, atsižvelgus į įstaigos strateginį veiklos planą, švietimo būklę, bendruomenės poreikius. Planu siekiama įgyvendinant švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes, tenkinti vaikų ugdymosi poreikius ikimokyklinio ir priešmokyklinio ugdymo srityje.

**II SKYRIUS**

**2020–2021 MOKSLO METŲ VEIKLOS ANALIZĖ**

Lopšelyje-darželyje „Saulutė“ veikė 11 grupių, kurias lankė 194 vaikai. Įstaigoje buvo ugdomi 1,5-7 m. vaikai. Į grupes jie paskirstomi pagal amžių. Vienoje grupėje ugdomi to paties amžiaus vaikai: ankstyvojo amžiaus 1,5–3 m., veikė 3 grupės; ikimokyklinio amžiaus 3–6 m., veikė 6 grupės; priešmokyklinio amžiaus 6–7 m., veikė 2 grupės.

Grupių veiklos trukmė yra 10,5 val., pailgintos darbo dienos grupės –12 val.

Įgyvendinant 2020–2023 metų strateginio ir 2020–2021 mokslo metų veiklos plano tikslus ir uždavinius, buvo siekiama tobulinti ugdymo proceso kokybę, skatinti bendruomenės fizinį aktyvumą, stiprinti emocinę sveikatą, tobulinti pedagogų profesinę kvalifikaciją, diegti inovacijas.

Ikimokyklinio ugdymo pedagogės dirbo vadovaudamosi atnaujinta ikimokyklinio ugdymo programa „Saulutės takučiu“. Vaikų emocinio intelekto ugdymasis vykdomas naudojant „Kimochi“ programą.

Priešmokyklinio ugdymo pedagogės vadovavosi Priešmokyklinio ugdymo bendrąja programa. Mokytojos sėkmingai vykdė programą „Zipio draugai“. Vaikai mokėsi pažinti vienas kitą, būti supratingesniais, ištiesti pagalbos ranką ištikus nelaimei. Būsimieji mokiniai įgijo žinių apie jausmus ir elgesio kultūrą, apie emocijų atpažinimą ir jų valdymo įgūdžius. Priešmokyklinių grupių vaikai susipažino su „Alkoholio, tabako ir kitų psichiką veikiančių medžiagų vartojimo prevencijos programa“. Priešmokyklinių grupių mokiniams buvo sudarytos papildomos galimybės lankyti nemokamus anglų kalbos, dailės ir šokių būrelius. Dėl karantino nevyko papildomi karate, krepšinio užsiėmimai.

Nuo 2009 metų įstaigos pedagogės dalyvauja respublikinėje ikimokyklinių įstaigų darbuotojų asociacijoje „Sveikatos želmenėliai“.

Lopšelyje-darželyje buvo kuriama vaikų socialiniam emociniam ugdymui(si) palanki edukacinė aplinka. Koridoriuje įrengtos sensorinės manipuliacinės žaidimų sienelės, įsigyta priemonių atsipalaidavimui: šviesos stalai, sensoriniai indai, šviesos burbulinės lempos, smėlio laikrodžiai. Kryptingai įgyvendinamos socialinio emocinio ugdymo(-si) programos „Kimochi“ ir „Zipio draugai“.

Įstaigoje vykdomas Ukmergės rajono savivaldybės administracijos Švietimo ir sporto skyriaus inicijuoti projektai: „Virtualių aplinkų diegimas socialinio emocinio ugdymo tobulinimui“, kuriuo siekiama tobulinti ikimokyklinio ir priešmokyklinio ugdymo kokybę stiprinant socialinį emocinį ugdymą. Pedagogai tobulino kvalifikaciją socialinio emocinio ir specialiojo ugdymo srityje, įrengtas pojūčių kambarys.

Kad ugdymas vaikams taptų įdomesnis ir patrauklesnis, grupių bibliotekėlės pasipildė naujomis knygomis.

Sudarytos sąlygos patirtinei vaikų veiklai: aktyviai ir kūrybiškai veikiant, ieškant ir atrandant. Tai padėjo vaikams ugdytis mokėjimo mokytis kompetencijos pradmenis. Buvo pertvarkytos grupių erdvės, priemonės grupėse, kad vaikai patys rinktųsi veiklą, ugdytųsi veikdami, žaisdami. Pedagogės toliau gilino žinias ir įgūdžius mokantis taikyti informacines technologijas, išnaudoti interaktyvią lentą. Įstaigos koridoriuje sukurta nauja vaikų pojūčiams, motorikai edukacinė erdvė. Čia pritvirtinti įrenginiai skatinantys vaikus tyrinėti, varstyti, sukinėti, rūšiuoti, sagstyti, pajusti magnetų trauką, skirti spalvas. Tobulėjo ugdymo proceso kokybė.

Kuriama estetiška ir funkcionali įstaigos lauko aplinka. Įsigyta: interaktyvus lauko žaidimas, dvi lauko manipuliacinės sienelės, žaidimų aikštelė, 2 spyruoklinės sūpynės, 4 lauko pavėsinės. Bendruomenės pastangomis pagaminti 3 lauko žaidimai judėjimui ir tiriamajai veiklai.

Per mokslo metus buvo vykdomas dalijimosi gerąja darbo patirtimi metodas „Auklėtoja – auklėtojai“. Pirmadieniais per „Zoom“ platformą buvo dalinamasi gerąja darbo patirtimi, sprendžiamos iškilusios problemos, pasidžiaugiama pasiekimais.

Didelis dėmesys buvo skiriamas vaikų pasiekimų vertinimui, kurio rezultatai padėjo kryptingai planuoti ugdomąją veiklą. Mokytojos individualizavo ugdymo turinį, atsižvelgė į kiekvieno vaiko galias ir gebėjimus. Pedagogės vertino vaikų pasiekimus rudenį ir pavasarį naudodamos „Ikimokyklinio amžiaus vaikų pasiekimų aprašą“. Ugdytinių tėvai buvo individualiai supažindinami su vaiko pasiekimais individualių pokalbių metu.

Teikta paraiška dalyvauti „Erasmus+“ programos tarptautiniame bendrojo ugdymo darbuotojų mobilumo projekte ,,Mes norime pažinti savo emocijas ir jas valdyti“. Gauta 8.944,00 EUR 2 dotacija programos „Erasmus+“1 pagrindinio veiksmo bendrojo ugdymo mobilumo“ projekto įgyvendinimui.

Buvo įgyvendinamas respublikinis projektas „Saugios aplinkos mokykloje kūrimas II“ – gauta psichologo 0,5 etato laikotarpiui iki 2021-02-31.

Nors projektas baigėsi, tęsiasi bendradarbiavimas su psichologe. Gegužės–birželio mėnesiais vykdomi mindfulness (dėmesingo įsisąmoninimo) mokymai darbuotojams. Mokymų esmė – išmokti nuraminti savo mintis.

Rūpinantis bendruomenės emocine sveikata, karantino laikotarpiu darbuotojams ir tėvams vykdoma psichologinių problemų prevencija, psichologinis švietimas. Įstaigos psichologė sistemingai organizavo nuotolinius bendrus ir individualius susitikimus, parengė informaciją: „CORONAVIRUS: Kas vyksta?, „Nuotolinis darbas, jo iššūkiai“, „COVID -19 lydintys jausmai. Kaip su jais susitvarkyti?“; „Tėvų bendravimas su vaikais COVID -19 fone“; ,,Karantinas. Kaip išbūti su juo?“ ir kt.

Gegužės mėnesį organizuotas seminaras su psichologu Vygandu Pikčiūnu ,,Pozityvių santykių kultūros formavimas pedagoginėje aplinkoje“. Seminare dalyvavo mokytojos, mokytojų padėjėjos ir kiti darbuotojai.

Įstaigoje skatinamas ryšių tarp bendruomenės narių plėtojimas. Spalio mėnesį įstaigoje vyko lektorės Lidijos Laurinčiukienės mokymai „Kaip susikalbėti ir efektyviai veikti. Vidinės, dalykinės komunikacijos modeliai ir būdai organizacijoje“, kuriuose pedagogai plėtojo bendravimo ir bendradarbiavimo kompetencijas.

Įstaigoje vyko etnokultūriniai, pilietiškumo ugdymo renginiai. Vaikai minė mįsles, deklamavo eilėraščius, dainavo lietuvių liaudies dainas, žaidė lietuvių liaudies žaidimus. Įstaigos aplinka buvo puošiama tautine atributika. Lopšelio-darželio vaikai dalyvavo akcijoje „Atmintis gyva, nes liudija“, skirtoje Sausio 13-tai – Laisvės gynėjų dienai; pilietinėje iniciatyvoje „Gyvasis tautos žiedas“ – kartu pasidžiaugė artėjančia Kovo 11-osios švente.

Dėl karantino apribotos edukacinės išvykos. Laikantys karantino reikalavimų grupės ,,Varpeliai“ vaikai lankėsi Ukmergės kraštotyros muziejuje, kur Ukmergės miesto gimtadienio proga buvo rodomas filmas apie Ukmergės miestą. Vėliau kopė į piliakalnį, grožėjosi miesto panorama. Grupės ,,Katinėliai“ vaikai svečiavosi Širvintų rajone ,Vikingų muziejuje. Susipažino su vikingų praeities istorija, ginklais.

Priešmokyklinio ugdymo grupės ,,Katinėliai“ vaikai vyko į Utenos rajone esantį triušiukų slėnį: susipažino su gyvūnais ir paukščiais, pramogavo, grožėjosi gamta.

Priešmokyklinės grupės ,,Boružėlės“ vaikai lankėsi Jonavos rajone Pepės vilaitėje, mokėsi sodininkystės, daržininkystės ir gyvenimo darnoje su gamta.

Rudenį įstaigoje buvo vykdomas projektas „Vanduo – gyvybės šaltinis“. Projektas skirtas vaikų pažintinei kompetencijai, patirtiniam, ekologiniam ugdymuisi. Vandens tyrinėjimo laboratorijoje vaikai atliko įvairius bandymus, eksperimentus su vandeniu. Įsigijus vandens fontaną, vaikai turi galimybę pajausti, pasiklausyti vandens čiurlenimo. Įspūdžiai iš projekto renginių aprašyti spaudoje, publikuojami įstaigos ir grupių Facebook paskyrose.

Per mokslo metus buvo vykdomas ekologinis vaikų ugdymas. Dalyvauta projekte „Mes rūšiuojam“, kurį organizavo VšĮ „Elektronikos gamintojų ir importuotojų organizacija“ ir UAB „Atliekų tvarkymo centras“.

Logopedė teikė ir specialiojo pedagogo pagalbą specialiųjų ugdymosi poreikių turintiems vaikams. Specialistė dirbo su vaikais individualiai, konsultavo mokytojas, tėvus, organizavo renginius .

Įstaiga palaiko ryšius su Dukstynos pagrindine mokykla. Priešmokyklinių grupių ugdytiniai lankėsi mokyklos teritorijoje: susipažino su mokyklos lauko edukacinėmis erdvėmis, žaidė mokyklos stadione. Dėl karantino mokyklos vidaus patalpose nevyko būsimųjų pirmokų renginiai.

2020–2021 mokslo metais dėmesys buvo skirtas vaikų fizinio aktyvumo skatinimui, saugios ir sveikos gyvensenos įgūdžių ugdymui. Ugdytiniai dalyvavo įstaigoje organizuotuose renginiuose: akcijoje „Aš bėgu – 2021“ ir respublikinėje mankštoje „Laikas keltis“, skirtose Pasaulinei sveikatos dienai paminėti. Organizuotos išsidūkimo valandėlės lauke, judrių žaidimų, estafečių pramogos, terapinių pasakų ir ramios atpalaiduojančios muzikos klausymas pojūčių kambaryje, nusiraminimo kampeliuose. Ugdytinių sveikata buvo stiprinama ir rytinių mankštų, kūno kultūros valandėlių metu, sportinėse pramogose, kasdienių pasivaikščiojimų metu. Pastebėta, kad kaitaliojant judrią ir ramią veiklą, vaikams pagerėjo nuotaika, emocinė būsena, geriau jaučiasi su bendraamžiais.

Buvo vykdomas sveikatos projektas „Mums sportas – sveikata, draugystė, džiaugsmas – tai jėga!“. Projekto renginiai buvo skirti aktyviam vaikų judėjimui, sveikatos stiprinimui.

Organizuotos sveikatingumo valandėlės vaikams: „Aš sveikas, nes sportuoju“, „Kodėl serga žmonės“, „Švaros taisyklės“, „Kur slypi vitaminai“, „Grynas oras – sveikata“.

Įstaigoje vykdomi Ukmergės rajono savivaldybės administracijos Švietimo ir sporto skyriaus inicijuoti 2020–2021 m. projektai: „Mažųjų judėjimo džiaugsmas“, kurio veiklomis siekiama didinti vaikų fizinį aktyvumą, aprūpinti lopšelius-darželius sportiniu inventoriumi.

Dėmesys skirtas sveikai vaikų mitybai. Stiprindami ir plėtodami vaikų sveikatos stiprinimą, dalyvavome Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje. Šių programų įgyvendinimas padeda formuoti ugdytinių taisyklingos mitybos įpročius, kurie yra vieni svarbiausių veiksnių, stiprinančių vaikų sveikatą.

Teikta paraiška Nacionalinei mokėjimų Agentūrai prie Žemės ūkio ministerijos ir gauta dotacija ekologiškam vaikų maitinimui organizuoti nuo 2021 m. rugsėjo 1 d.

Glaudžiai bendradarbiaujame su Ukmergės švietimo pagalbos tarnyba, Ukmergės rajono savivaldybės administracijos Socialinės paramos skyriumi, Ukmergės nestacionarių socialinių paslaugų centru. Kompleksiškai sprendžiame vaiko gerovės klausimus.

Pedagogų kvalifikacija buvo tobulinama seminaruose, mokymuose, metodinės grupės pasitarimuose. Pedagogai dalyvavo ilgalaikiuose 60 val. „Specialiosios psichologijos ir specialiosios pedagogikos mokymuose Ukmergės ŠPT.

Ikimokyklinio ir priešmokyklinio amžiaus vaikų ugdymosi procese diegiamos inovacijos diegimas. Pedagogės tikslingai taiko inovatyvius ugdymo(si) metodus, įstaigoje įrengtos netradicinės ugdymo(si) aplinkos. Siekiant užtikrinti kokybišką nuotolinį ugdymą, taikyti naujus ir inovatyvius metodus ugdymo(si) procese, įsigyta naujų IKT priemonių: 6 nešiojamieji kompiuteriai, vaizdo kamera, 2 išoriniai kietieji diskai, 2 spausdintuvai, 2 planšetiniai kompiuteriai, taip pat stacionarus kompiuteris, televizorius, projektorius, 4 muzikos grotuvai.

Pagal ikimokyklinio ugdymo mokyklos vidaus audito metodiką, vyko ugdymo(si) proceso kokybės įsivertinimas. Pedagogės įsivertino savo veiklą. Tyrimų rezultatai ir išvados aptarti mokytojų tarybos posėdyje. Gauti duomenys naudojami veiklos kokybės gerinimui, veiklos plano 2021–2022 mokslo metams sudarymui, prioritetų numatymui. Apibendrinant pedagogių įsivertinimo anketas, galima teigti, kad ugdomoji veikla atliepia vaikų ugdymosi poreikius, interesus bei gebėjimus, yra tikslinga, veiksminga, įvairi ir kūrybiška. Ugdymo organizavimas yra tikslingas, pagrįstas į vaiką orientuotu planavimu. Ugdymo organizavimo procesas išlaiko pusiausvyrą tarp mokytojos planuotos ir vaikų spontaniškai išprovokuotos, nenumatytos veiklos. Ugdymo metodai, būdai, formos parenkami atsižvelgiant į ugdymo tikslus ir uždavinius, vaikų amžių, gebėjimus ir poreikius. Ugdytojų ir ugdytinių sąveika grindžiama partneryste. Ugdymo(si) motyvacija palaikoma ir didinama atsižvelgiant į vaikų grupės specifiką ir individualius vaikų poreikius. Priemonės tikslinės ir veiksmingos, parenkamos atsižvelgiant į tėvų, specialistų rekomendacijas.

Pagal pateiktus pasiūlymus 2021–2022 m. m. bus siekiama pedagogų tobulėjimo ir naujovių sklaidos. Bus taikomos inovacijos, vykdoma projektinė veikla. Dėmesys bus skiriamas ugdymo kokybės tobulinimui, siekiant kiekvieno vaiko sėkmės, fizinio aktyvumo skatinimui, emocinės sveikatos stiprinimui, saugios, modernios aplinkos kūrimui. Toliau tęsime sveikatos projekto „Mums sportas – sveikata, draugystė, džiaugsmas – tai jėga!“ įgyvendinimą. Domėsimės STEAM veiklomis. Pasikviesime lektores: Jovitą Starkutę ir Indrę Neimantę – Family Lab. Academy“ įkūrėjas. Jos padės sukurti, praturtinti mūsų įstaigoje vaikų kūrybiškumą skatinančią STEAM aplinką. Šiose srityse pedagogės gilins profesines kompetencijas. Bus organizuojami mokymai tėvams, tėvai įtraukiami į įstaigos ugdymo(si) procesą, stiprinama įstaigos ir šeimos partnerystė. Svarbu siekti pedagogų tobulėjimo ir naujovių sklaidos.

|  |  |
| --- | --- |
| **Pranašumai (Stiprybės)**1. Tinkama darbuotojų profesinė kvalifikacija.
2. Sudaromos sąlygos SUP turinčių vaikų ugdymui(si).
3. Visos grupės aprūpintos interneto prieiga, kompiuteriais, kitomis IKT priemonėmis.
4. Nuolat atnaujinamos lauko ir vidaus edukacinės erdvės.
5. Ugdymo paslaugos atliepia bendruomenės poreikius.

Atnaujinta įstaigos internetinė svetainė. | **Trūkumai (Silpnybės)**1. Pagalbos mokiniui specialistų trūkumas (socialinis, specialusis pedagogas, psichologas).
2. Ribotas finansavimas darbuotojų kvalifikacijos kėlimui.
3. Nepakankamas IKT panaudojimas kasdieniniame darbe, diegiant inovacijas.
4. Atliktas dalinis patalpų remontas ir renovacija (reikalingas įstaigos vidaus patalpų remontas).
5. Silpnas įstaigos internetinis ryšys.
6. Ikimokyklinio ugdymo specialistų trūkumas.
 |
| **Galimybės**1. Vaikų ugdymo(si) sąlygų gerinimas modernizuojant vidaus ir lauko aplinkas.
2. Pedagogų iniciatyvumo didinimas projektinėje veikloje, inovacijų paieškose ir jų diegime.
3. Darbuotojų kvalifikacijos kėlimas.

Pagalbos mokiniui specialistų iš Ukmergės ŠPT pagalba ugdant SUP turinčius vaikus. | **Grėsmės**1. Nepakankamas finansavimas įstaigos vidaus patalpų remontui mažina įstaigos patrauklumą, konkurencingumą.
2. Dėl demografinių pokyčių, naujų grupių steigimo kaimyninėse ikimokyklinėse įstaigose mažėja vaikų skaičius įstaigoje.
3. Dėl vaikų skaičiaus mažėjimo, mažėja įstaigos finansavimas.
4. Ikimokyklinio ir priešmokyklinio ugdymo specialistų trūkumas mažina pasirinkimo galimybes.
 |

**2021–2022 MOKSLO METŲ PRIORITETAI**

Inovacijos, patirtinio ugdymo(si) kokybės užtikrinimas.

Sveikatos stiprinimas, fizinio aktyvumo skatinimas.

Socialinio emocinio ugdymo(si) tobulinimas.

**III SKYRIUS**

**STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |
| --- |
| **1. Tikslas – ugdymo kokybės tobulinimas, siekiant kiekvieno vaiko sėkmės** |
| **Uždaviniai** | **Priemonės** | **Atsakingi, vykdytojai** | **Vykdymo data** | **Lėšos** | **Tikslo įgyvendinimo vertinimo kriterijai, laukiamas rezultatas** |
| 1.Kurti erdvesSTEAM veiklų organizavimui,vaikų patirtiniam ugdymuisi, pertvarkant vidaus ir lauko aplinkas | 1.1. vaikų ugdymas įgyvendinant inovacijas ikimokykliniame ir priešmokykliniame amžiuje. Edukacinių sąlygų kūrimas į STEAM orientuotoms ugdymo veikloms organizuoti | Direktorė, direktorės pavaduotoja ugdymui, pedagogės | 2021–2022 | Mokymo lėšos, savivaldybės biudžeto lėšos | Vaikų patirtiniam ugdymuisi kuriamos erdvės skatins vaikų mokymosi motyvaciją. Sudarys sąlygas aktyviam vaikų ugdymuisi, praktinei ir teorinei veiklai.Bus praturtinamos žinios organizuojant mokymus su STEAM įkūrėjomis. |
| 1.2. Papildyti priemonių fondąinventoriumi estetinei aplinkai kurti, kūno kultūrai, muzikiniam vaikų lavinimui, papildyti logopedės kabinetą ir lauko aikšteles naujomispriemonėmis | Direktorės pavaduotoja ugdymui, ūkvedė, pedagogės | 2021 m. III-IV ketvirtis | Mokymo lėšos, savivaldybės biudžeto lėšos |
| 1.3. Įrengtos 6 naujos pavėsinės su staliukais lauke. | Direktorė, direktorės pavaduotoja ugdymui, ūkvedė | 2021 m. | Mokymo lėšos, savivaldybės biudžeto lėšos |
| 1.4. Įrengta daugiafunkcinė lauko erdvė | Direktorė, direktorės pavaduotoja ugdymui | 2021–2022 | Mokymo lėšos, savivaldybės biudžeto lėšos |
| 2. Diegti inovacijas, IKT ugdymo(si) procese | 2.1. Programos ZOOM įsisavinimas, Classdojo programos pradmenys | Direktorė,direktorės pavaduotoja ugdymui,pedagogės | 2021-2022 | Mokymo lėšos, savivaldybės biudžeto lėšos, spec. lėšos | Mokytojai įgis IKT žinių. Naudojamos naujausios informacinės technologijos ugdymo procesą darys patrauklesnį, įdomesnį. Informacinės komunikacinės technologijos (IKT) žadins vaikų motyvaciją, lavins vaizduotę, kūrybingumą, atmintį |
| 2.2. Naujų kompiuterių įsigijimas, televizorių | Direktorės pavaduotoja ugdymui | 2021–2022 | Mokymo lėšos, savivaldybės biudžeto lėšos, spec. lėšos |
| 2.3. Pedagogės dalyvauja IKT, inovacijų mokymuose | Direktorės pavaduotoja ugdymui,pedagogės | 2021–2022 | Mokymo lėšos |
| 2.4. Interaktyvaus kubo,„Robotuko Blue-bot, interaktyvių lentų, animacinės priemonės „SaulyTUČIAI“ ir kitųIKT naudojimas ikimokykliniame ir priešmokykliniame ugdyme. | Direktorės pavaduotoja ugdymui,pedagogės | 2021–2022 | ES struktūrinių fondų lėšos, mokymo lėšos |
| 2.5. Elektroninio dienyno diegimas | Direktorė,  | 2021 m. rugsėjis | Mokymo lėšos, savivaldybės biudžeto lėšos, spec. lėšos |
| 3. Plėtoti gamtamokslinį, ekologinį ugdymą(si) | 3.1. Organizuoti edukacines išvykas į gamtą, pas ūkininkus, Ukmergės urėdijos Pašilės girininkiją | Direktorės pavaduotoja ugdymui,pedagogės | 2021–2022 | Mokymo lėšos, savivaldybės biudžeto lėšos, 1,2 % GPM lėšos | Vaikai ugdysis pozityvų nusiteikimą gamtos mokslų atžvilgiu, tyrinės (gyvąją ir negyvąją gamtą), ugdysis gebėjimą atpažinti ir spręsti ekologines problemas. Ekologiniai projektai gilins žinias apie gamtamokslinį, ekologinį ugdymą(si). Tyrinėjimų eksperimenta-vimo laboratorijose bus vykdomas patirtinis ugdymasis |
| 3.2. Organizuoti gamtamokslinius rudens, žiemos, pavasario ir vasaros projektus (nurodyti prieduose) | Direktorės pavaduotoja ugdymui,pedagogės | 2021–2022 | Mokymo lėšos, 1,2 % GPM lėšos |
| 3.3. Įsigyti nauji atliekų rūšiavimo konteineriai | Direktorė,ūkvedė |  | Savivaldybės biudžeto lėšos |
| **2. Tikslas – emocinės sveikatos stiprinimas, fizinio aktyvumo skatinimas** |
| **Uždaviniai** | **Priemonės** | **Atsakingi, vykdytojai** | **Vykdymo data** | **Lėšos** | **Tikslo įgyvendinimo vertinimo kriterijai, laukiamas rezultatas** |
| 1. Kurti naujas fizinio aktyvumo skatinimo ir emocinės sveikatos stiprinimo renginių tradicijas | 1.1. Įrenginėjama vaikų aktyvaus judėjimo erdvė, supilamas kalnelis | Direktorė,direktorės pavaduotoja ugdymui,pedagogės | 2021–2022 | Mokymo lėšos, savivaldybės biudžeto, projektų, socialinių partnerių lėšos | Įrengtoje vaikų aktyvaus judėjimo erdvėje vaikai galės aktyviai judėti, sportuoti, stiprės vaikų fizinė ir emocinė sveikata |
| 1.2. Savaitės be patyčių organizavimas „Tiesiu draugystės ranką“ | Direktorės pavaduotoja ugdymui,visuomenės sveikatos priežiūros specialistė, pedagogės |  |  |
| 2. Įdiegti inovatyvią virtualią ugdymosi aplinką įstaigoje | 1.3. Virtualios ugdymosi aplinkos (įrengto pojūčio kambario ) turtinimas | Direktorė,direktorės pavaduotoja ugdymui | 2021–2022 | Europos sąjungos struktūrinių fondų lėšos | Inovatyvi virtuali ugdymosi aplinka padės vaikams nusiraminti, atsipalaiduoti ir susikaupti. Gerės vaikų bendravimo santykiai. |
| 3. Mokyti pedagogus taikyti virtualias ugdymo priemones, efektyviai naudoti virtualių mokymo priemonių ir metodikų resursus | 3.1. Seminaras mokytojams ir mokytojo padėjėjams „Specialiųjų poreikių vaikai grupėje“ | Direktorės pavaduotoja ugdymui | 2021–2022 | Kvalifikacijos kėlimui skirtos lėšos | Pedagogės tobulins žinias, naudos šiuolaikiškas, naujas priemones, gerės ugdymo kokybė |
| 4. Gerinti mokytojų psichologinę sveikatą | 4.1. Seminaras su Vygandu Pikčiūnu „ „ Pozityvių santykių kultūros formavimas pedagoginėje aplinkoje“ | Direktorė,direktorės pavaduotoja ugdymui | 2021-10 | Kvalifikacijos kėlimui skirtos lėšos | Gerės psichologinė mokytojų, vaikų sveikata, išmoks save valdyti, nusiraminti, suteikti vieni kitiems pagalbą |
| 5. Efektyvinti pedagoginės, psichologinės, socialinės pagalbos teikimą mokiniui, pedagogui, šeimai | 5.1. Socialinių emocinio ugdymo programų „Zipio draugai“ ir„Kimochi“ vykdymas ir refleksija. | Direktorės pavaduotoja ugdymui,pedagogės | 2021–2022 | Mokymo lėšos, savivaldybės biudžeto lėšos | Bendruomenei bus teikiama efektyvi pedagoginė, psichologinė, socialinė pagalba, suteikiamos žinios apie socialinių emocinio ugdymo programų ,,Zipio draugai“ ir ,,Kimochi“ vykdymą ir refleksiją |
| 5.2. Sveikatos projekto įgyvendinimas | Direktorės pavaduotoja ugdymui,pedagogės | 2021–2022 | Mokymo lėšos, savivaldybės biudžeto lėšos |
| 5.3. Logopedės kabineto papildymas naujomispriemonėmis | Direktorės pavaduotoja ugdymui,logopedė | 2021–2022 | Mokymo lėšos |
| 5.4. Švietėjiškos veiklos tėvams vykdymas vaikų pirmų dienų darželyje ir tolimesnio ugdymo klausimais, panaudojant anketinę apklausą, sužinant tėvų lūkesčius | Direktorės pavaduotoja ugdymui,pedagogės | 2021 m.II pusm. |  |
| 6. Organizuoti VGK ir kitų darbuotojų kvalifikacijos tobulinimą | 6.1. Tobulinti pedagoginės veiklos įsivertinimo sistemą. | Direktorė,direktorės pavaduotoja ugdymui, pedagogės | 2021–2022 |  | Dalyvaujant įvairiuose kvalifikacijos tobulinimo renginiuose pedagogės įgis žinių apie darbą su specialiųjų poreikių vaikais, apie jų ugdymąsi.Vyks pedagogų ir kitų darbuotojų kompetencijų tobulinimas |
| 6.2. Dalyvavimas miesto ir respublikos renginiuose, skirtuose specialiųjų poreikių vaikų ugdymo(si) organizavimui. | Direktorė,direktorės pavaduotoja ugdymui, pedagogės | 2021–2022 |  |
| 6.3. Pedagogų ir kitų darbuotojų kompetencijų tobulinimas dalyvaujant įvairiuose kvalifikacijos tobulinimo renginiuose | Direktorės pavaduotoja ugdymui,pedagogės | 2021–2022 | Kvalifikacijos kėlimui skirtos lėšos |

**IV SKYRIUS**

**VEIKLOS PLANO ĮGYVENDINIMO PRIEŽIŪRA**

**VEIKLOS PLANO ĮGYVENDINIMO PRIEŽIŪROS LENTELĖS**

|  |
| --- |
| **1. Tikslas – ugdymo kokybės tobulinimas, siekiant kiekvieno vaiko sėkmės** |
| Uždaviniai | Planuotas rezultatas | Pasiektas rezultatas per tarpinius įvertinimus | Planuoti finansai-niai ištekliai | Panau-doti finan-siniai ištekliai | Planuota įgyven-dinti(data) | Įgy-ven-dinta(data) |
| I laikotarpis(........) | II laikotarpis(........) |
| 1.Kurti erdves vaiko patirtiniam ugdymuisi, pertvarkant vidaus ir lauko aplinkas | Vaikų patirtiniam ugdymuisi kuriamos erdvės skatins vaikų mokymosi motyvaciją. Sudarys sąlygas aktyviam vaikų ugdymuisi, praktinei ir teorinei veiklai |  |  |  |  |  |  |
| 2. Diegti inovacijas, IKT ugdymo(si) procese | Bendruomenė sieks inovacijų, pokyčių ugdymosi procese ir juos įgyvendins |  |  |  |  |  |  |
| 3. Plėtoti gamtamokslinį, ekologinį ugdymą(si)Kurti ir įgyvendinti gamtamokslinius projektus. | Vaikai ugdysis pozityvų nusiteikimą gamtos mokslų atžvilgiu, tyrinės (gyvąją ir negyvąją gamtą), ugdysis gebėjimą atpažinti ir spręsti ekologines problemas |  |  |  |  |  |  |
| **Išvada apie pasiektą tikslą:** ugdytiniai gilins žinias apie poreikį saugoti ir tausoti gamtą. |

|  |
| --- |
| **2. Tikslas – emocinės sveikatos stiprinimas, fizinio aktyvumo skatinimas** |
| **Uždaviniai** | **Planuotas rezultatas** | **Pasiektas rezultatas per tarpinius įvertinimus** | **Planuoti finansiniai ištekliai** | **Panaudoti finansiniai ištekliai** | **Planuota įgyvendinti****(data)** | **Įgyven-dinta****(data)** |
| **I laikotarpis****(........)** | **II laikotarpis****(........)** |
| 1. Kurti naujas fizinio aktyvumo skatinimo ir emocinės sveikatos stiprinimo renginių tradicijas | Ugdytiniai išmoks atpažinti savo ir kitų jausmus, bendrauti, suvokti save kaip unikalų asmenį |  |  |  |  |  |  |
| 2. Įdiegti inovatyvią virtualią ugdymosi aplinką įstaigoje | Vaikai išmoks nusiraminti, atsipalaiduoti, susikaupti |  |  |  |  |  |  |
| 3. Mokyti pedagogus taikyti virtualias ugdymo priemones, efektyviai naudoti virtualių mokymo priemonių ir metodikų resursus | Pedagogės gebės tinkamai reaguoti į destruktyvaus vaikų elgesio apraiškas ir spręsti su juo susijusias problemas |  |  |  |  |  |  |
| **Išvada apie pasiektą tikslą:** stiprės vaikų emocinė sveikata, skatinamas fizinis aktyvumas |

**V SKYRIUS**

**VEIKLOS PLANO PRIEDŲ SĄRAŠAS**

|  |  |
| --- | --- |
| Eil. Nr. | Priedo pavadinimas |
| 1. | Vaiko gerovės komisijos veiklos planas |
| 2. | Mokytojų tarnybos posėdžiai, metodinės grupės pasitarimai |
| 3. | Tradicinės šventės ir kiti renginiai |
| 4. | Ikimokyklinės įstaigos veiklos priežiūros planas |
| 5. | Kvalifikacijos tobulinimas |
| 6. | Bendradarbiavimas su tėvais ir socialiniais partneriais |
| 7. | Ūkinė-finansinė veikla |
| 8. | Lopšelio-darželio tarybos darbo planas |

**\_\_\_\_\_\_\_\_\_\_\_\_\_\_**

PRITARTA

Lopšelio-darželio tarybos 2021-08-25

protokoliniu nutarimu

(protokolas Nr. V1-2 )

Ukmergės lopšelio-darželio „Saulutė“

2021–2022 m. m. veiklos plano

1 priedas

**VAIKO GEROVĖS KOMISIJOS VEIKLOS PLANAS 2021–2022 M. M.**

**Tikslas:**

Vertinti ugdymosi aplinką, emocinį intelekto ugdymąsi, analizuoti vaikų ugdymosi poreikius, problemas ir jų priežastis.

**Uždaviniai:**

* Nustatyti vaikų specialiuosius ugdymosi poreikius.
* Teikti logopedo ir specialiojo pedagogo pagalbą vaikams, turintiems specialiųjų ugdymosi poreikių.
* Stiprinti pedagogų ir tėvų gebėjimą ugdyti specialiųjų poreikių vaiką.
* Kaupti ir skleisti gerąją darbo patirtį apie ikimokyklinio ir priešmokyklinio amžiaus vaikų kalbos, emocinio intelekto ugdymą(sį).
* Taikyti IKT ugdant specialiųjų ugdymosi poreikių turinčius vaikus.

|  |  |  |  |  |
| --- | --- | --- | --- | --- |
| Eil. Nr. | Veiklos turinys | Vykdytojas | Data | Laukiamas rezultatas |
|  1. | Duomenų kaupimasUgdytinių ugdymo(si) pasiekimų įvertinimo duomenų kaupimas kalbos kortelėse, ataskaitose | LogopedėVGK pirmininkas | 2021–2022 | Laiku teikiama būtina pagalba, vykdoma veiksminga prevencija |
| 2. | Tiriamoji veikla2.1. Įstaigą lankančių vaikų kalbos tyrimas.2.2. Įstaigą lankančių vaikų socialinės padėties analizė.2.3. Ugdytinių susirgimų prevencija | LogopedėVGK pirmininkas | 2021-092021–2022 | Suteikta reikiama logopedo, psichologo, spec. pedagogo pagalba |
|  3. | Analitinė veikla.3.1. Pranešimas „ Įtraukusis ugdymas. Grupėje spec. poreikių vaikai“.3.2. Paskaita tėvams „Pagalba šeimoms, kurių vaikai turi elgesio problemų“.3.3. 2021–2022 m. m. I pusmečio logopedės darbo analizė.3.4. 2021–2022 m. m. II pusmečio logopedės darbo analizė.3.5.VGK veiklos aptarimas ir analizė.3.6. Ugdytinių, turinčių kalbos ir komunikavimo sutrikimų, ugdymo(si) pasiekimų aptarimas | VGK narėsLogopedėPsichologėLogopedėLogopedė,VGK narės, pedagogėsVGK pirmininkė,VGK narės | 2021-102021-112022-012022-052022-052022-05 | Pasidalinta gerąja patirtimi, teikiamos žinios tėvams |
|  4. | Pedagogų ir tėvų edukacinis švietimas, ugdymo priemonių kūrimas.4.1. Konsultacijos tėvams vaikų sveikatos, sveikos mitybos, ugdymo klausimais.4.2. Atmintinė tėvams „VGK veikla irfunkcijos įstaigoje“.4.3. Individualios psichologokonsultacijos tėvams.4.4.Mokymų organizavimas pedagogams, tėvams apie emocinį vaikų intelektą | Logopedė, Visuomenės sveikatos priežiūros specialistė,VGK pirmininkė,psichologė | 2021–20222021–2022 pagal pateiktą grafiką | Formuosis partneriško bendradarbiavimo kultūra.Tėvai įgis pedagoginių, psichologinių žinių apie vaikų ugdymą(si) |
|  5. | Programų įgyvendinimas.Gyvenimo įgūdžių, prevencijos, sveikatos stiprinimo, „Zipio draugai“Kimochi“ programų įgyvendinimas.Individualių programų sudarymas ir vykdymas | VGK nariaiPedagogėsVGK pirmininkėPedagogės, logopedė, psichologė | 2021–2022Rugsėjis - Spalis | Teikiama individuali pagalba, atsižvelgiama į specialius poreikius |
|  6. | Kvalifikacijos tobulinimas.6.1. Dalyvavimas rajone ir respublikoje organizuojamuose seminaruose specialiojo ugdymo ir socialinės pagalbos teikimo klausimais | VGK nariai | 2021–2022 | Nuolat keliama pedagogų kvalifikacija su spec. poreikių turinčiais vaikais |
|  7. | Bendradarbiavimas7.1. Bendradarbiavimas su Ukmergės ŠPT, „Ryto“ specialiosios mokyklosspecialistais | LogopedėVGK nariai | 2021–2022 | Formuojasi partneriška bendradarbiavimo kultūra |

\_\_\_\_\_\_\_\_\_\_\_\_\_\_\_\_\_\_\_\_

Ukmergės lopšelio-darželio „Saulutė“

2021–2022 m. m. veiklos plano

2 priedas

**MOKYTOJŲ TARYBOS POSĖDŽIŲ PLANAS**

**Tikslas:**

Koordinuoti ugdymo procesą.

**Uždaviniai:**

Analizuoti ir vertinti vaikų ugdymą.

Koordinuoti visų pedagogų veiklą.

|  |  |  |  |  |
| --- | --- | --- | --- | --- |
| Eil. Nr. | Priemonės | Vykdytojas | Data | Laukiamas rezultatas |
|  1. | Darbo organizavimas 2021–2022 m. m.Pedagogų supažindinimas su 2021–2022 m. m. metiniu veiklos planu.Vaikų sergamumo analizė ir prevencija.Sėkmingo vaiko adaptacija darželyje (tyrimo pristatymas)Neformaliojo ugdymo pedagogų veiklos ypatumai | Direktorė,direktorės pavaduotoja ugdymui,visuomenės sveikatos priežiūros specialistė,psichologėpedagogės | 2021-08-30 | Susipažinsime su metiniu veiklos planu, aptarsime veiklos prioritetus, vaikų ugdymosi turinio naujoves, vaikų sergamumą,neformaliojo ugdymo pedagogųdarbo patirtį  |
|  2. |  Inovacijos, pokyčiai, jų taikymas.Projekto „Virtualių aplinkų diegimas socialinio emocinio ugdymo tobulinimui”.Pojūčių kambario panaudojimas.Efektyvios pagalbos teikimas vaikams, turintiems specialiųjų ugdymosi poreikių.Susitikimas su ŠPT specialiste D. Karveliene.Buvusių auklėtinių mokymosi rezultatai, adaptacija mokykloje | Direktorė, direktorės pavaduotoja ugdymui,pedagogės | 2021-11 | Diskutuosime:„Kaip taikome inovacijas, pokyčius pedagoginiame darbe”.Dalinsimės patirtimi apie teikiamą pagalbą specialiųjų ugdymosi poreikių vaikams |
|  3. | IKT naujovių taikymas ugdymosi procese. Interaktyvios lentos panaudojimas ugdymosi veiklos kokybės gerinimui.Susitikimas su IKT specialistais | Direktorė,direktorės pavaduotoja ugdymui,pedagogės | 2022-02 | Gilinsime žinias, dalinsimės gerąja patirtimi apie IKT naujovių taikymą ugdymosi procese |
|  4. | Pasiekti rezultatai, pokyčiai bei perspektyvos2021–2022 m. m.Auklėtojų organizuotos ugdomosios veiklos ataskaitos.Logopedo darbo analizė.2021–2022 m. m. veiklos analizė.Veiklos gairių numatymas 2022–2023 m. m.Darbo ir veiklos organizavimas vasaros laikotarpiu | Direktorė,direktorės pavaduotoja ugdymui,pedagogės | 2022-05 | Dalinsimės gerąja darbo patirtimi, aptarsime problemas ir jų sprendimo būdus, įvertinsime darbą, numatysime perspektyvas ateičiai |

**METODINĖS GRUPĖS VEIKLOS PLANAS**

|  |  |  |  |  |
| --- | --- | --- | --- | --- |
| Eil. Nr. | Priemonės | Vykdytojas | Data | Laukiamas rezultatas |
| 1. | STEAM veiklų organizavimo sėkmės istorijos.Inovacijos ikimokykliniame ir priešmokykliniame vaikų ugdyme.Pedagogų ir tėvų partnerystė.Vaikų adaptacija grupėse.Projekto „Rudens gėrybių laboratorija“ (patirtiniam ugdymui(si), pažintinei kompetencijai, ekologijai skirtas projektas) įgyvendinimo įvertinimas  | Direktorė, direktorės pavaduotoja ugdymui, pedagogės | 2021-10 | Pedagogės dalinsis naujomis idėjomis, darbo patirtimi, aptars pasiekimus, problemas, taikomas inovacijas darbe, aptars darbo nuotolinių būdu patirtį, darbo pagal atnaujintą ugdymo programą iškeltų prioritetų, tikslų, uždavinių įgyvendinimą |
| 2. | Metodo „Mokytoja – mokytojai“ taikymas.Atviros veiklos ikimokyklinio amžiaus grupėse(galima naudoti filmuotą medžiagą).Pedagogų tobulėjimas ir naujovių sklaida.Diskusija:Kokias naujoves taikau pedagoginiame darbe? | Direktorė, direktorės pavaduotoja ugdymui, pedagogės | 2021-12 | Pedagogės moka naujoves taikyti praktiniame darbe, dalinasi patirtimi.Demonstruoja kolegėms savo praktinę veiklą su vaikais |
| 3. | Aktyvus fizinis ir psichinis vaikų ugdymasis.Edukacinių aplinkų kūrimas ir atnaujinimas (grupės sėkmės istorija)Pagalba specialiųjų ugdymosi poreikių vaikams.Vykdytų projektų aptarimas.Atvirų metodinių dienų tėvams organizavimas (visų grupių mokytojos) | Direktorė, direktorės pavaduotoja ugdymui, pedagogės,logopedė | 2022-04 | Pedagogės dalinsis naujomis idėjomis, darbo patirtimi apie aktyvų fizinį ir psichinį ugdymąsi, apie edukacinių erdvių kūrimą, atnaujinimą.Vyksta darni pedagogų ir šeimos partnerystė. Tėvai aktyvūs renginių dalyviai |

**\_\_\_\_\_\_\_\_\_\_\_\_\_\_\_\_\_\_**

Ukmergės lopšelio-darželio „Saulutė“

2021–2022 m. m. veiklos plano

3 priedas

**TRADICINĖS ŠVENTĖS IR KITI RENGINIAI**

|  |  |  |  |  |
| --- | --- | --- | --- | --- |
| Eil.Nr. | Renginiai | Data | Atsakingas | Atsiskaitymas |
| 1. | Mokslo ir žinių šventė„Lik sveika Vasara. Jau Rugsėjis pro vartus atkeliavo pas vaikus“ | 2021-09-01 | Meninio ugdymo mokytojaPedagogės | Metodinės grupės pasitarimas |
| 2. | Rudens gėrybių piknikas .,,Rudens gėrybių ŠOU“ | 2021-10 | Priešmokyklinių grupių mokytojos | Nuotraukos |
| 3. | Kalėdinės eglutės „Kalėdos seka pasaką vaikams“. | 2021-12 | Pedagogės | Nuotraukos |
| 4. |  „Atsisveikinimas su kalėdine eglute – „Trys Karaliai iš Rytų eina aplankyt vaikų“ | 2022-01 | Grupė „Nykštukai“ | Nuotraukos |
| 5. | Žiemos sporto šventė „Tai žiemužė, tai žiema, judėjimas vaikams – jėga“. | 2022-02 | Vyresniųjų grupių mokytojos, ,,Žemuogėlės | Nuotraukos |
| 6. | Vasario 16-osios paminėjimas„Aš tikrai myliu Lietuvą“ | 2022-02-16 | Meninio ugdymo mokytojaGrupių mokytojos | Nuotraukos |
| 7. | Užgavėnių pramogos„Šaltą žiemą išvarysim, saulei vartus atidarysim“ | 2022-03 | Grupės„Varpeliai“„Katinėliai“ | Nuotraukos |
| 8. | Teatro dienos paminėjimas.Susitikimas su pasakos herojais | 2022-03-27 | Grupė „Nykštukai“Grupių mokytojos | Metodinės grupės pasitarimas |
| 9. | Velykų šventė„Rieda, atrieda margučiai“ | 2022-04 | Grupių mokytojos | Metodinės grupės pasitarimas |
| 10. | Sporto šventė „Sportas – jėga, mūsų sveikata“ | 2022-05-10 | Priešmokyklinių grupių mokytojos | Nuotraukos |
| **GAMTAMOKSLINIAI PROJEKTAI** |
| 1. | Rudens projektas -,,Rudens gėrybių tyrinėjimo laboratorija“.(patirtiniam ugdymui(si), pažintinei kompetencijai, ekologijai skirtas projektas. | 2021-11 | Direktorės pavaduotoja ugdymuiPedagogės | Metodinės grupės pasitarimuose diskutuosime apie vykdytusprojektus, jų naudą visapusiškam vaikų ugdymui(si).Nuotraukos |
| 2. | Žiemos projektas„Kelionė į sniego, ledo tyrinėjimų, eksperimentų laboratorija“ (pojūčiams, eksperimentams, tyrinėjimams skirtas projektas) | 2022-01 | Direktorės pavaduotoja ugdymuiPedagogės | Nuotraukos |
| 3. | Pavasario projektas,,Bundančios gamtos tyrinėjimų laboratorija“. (tyrinėjimams, eksperimentams, kūrybiniams-meniniams vaikų gebėjimams išreikšti skirtas projektas) | 2022-04 | Direktorės pavaduotoja ugdymuiPedagogės | Nuotraukos |
| **PARODOS** |
| 1. | Rudens gėrybių mandalos kūrimas ant darželio tvoros.Paroda skirta vaikų kūrybiniams gebėjimams išreikšti. | 2021-10 | Tėvai, vaikai, pedagogės | Paroda |
| 2. | ,,Sniego statiniai“ . Paroda skirta žiemužei, vaikų kūrybai išreikšti.  | 2022-01 | Tėvai, vaikai, pedagogės | Paroda |
| 3. | „Mano kūrybinė dovana bundančiai gamtai“ paroda skirta fantazijai, kūrybai išreikšti. | 2022-04 | Tėvai, vaikai, pedagogės | Paroda |
| **AKCIJOS** |
| 1. | Pilietinė akcija „Atmintis gyva, nes liudija“ | 2022-01-13 | Direktorės pavaduotoja ugdymuiPedagogės | Nuotraukos |
| 2. | Pilietinė iniciatyva „Gyvasis tautos žiedas“ | 2022-02 | Direktorės pavaduotoja ugdymuiPedagogės | Nuotraukos |
| 3. | Akcija „Savaitė be patyčių“ | 2022-01/03 | Direktorės pavaduotoja ugdymuiPedagogės | Nuotraukos |
| 4. | Pasaulinė akcija „Pamoka lauke“ | 2022-05 | Direktorės pavaduotoja ugdymuiPedagogės | Nuotraukos |
| **VASAROS PROJEKTAI** |
| 1. | • „Sportas - jėga, mūsų visų sveikata“.(judrūs žaidimai, estafetės, žaidimai su muilo burbulais, Rasos šventė).• „Mes pievoje tarp žiedų“.(judrūs žaidimai pievoje, vainikėlių pynimas, augalų, žolynų, oro tyrinėjimai, pramogos). • „Vandens spalvos“. (Žaidimai su vandeniu, laivelių plukdymas, žaidimai su smėlių, pilių statiniai, piešimas ant asfalto, Žolinė, aitvarų išdaigos) | 2022-062022-072022-08 | Pedagogės | Tobulinsime į vaiką orientuotą ugdymąsi vasaros projektinėje veikloje. Taikysime naujas idėjas vykdant stebėjimus, tyrinėjimus gamtoje. Aktyvinsime vaikus sportine veikla.Nuotraukos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukmergės lopšelio-darželio „Saulutė“

2021–2022 m. m. veiklos plano

4 priedas

**IKIMOKYKLINĖS ĮSTAIGOS VEIKLOS PRIEŽIŪROS PLANAS**

**Tikslas:**

Veiklos įsivertinimas ir tobulinimas.

**Uždaviniai**:

1. Siekti vaiko ugdymo(si) kokybės.

2. Siekti, kad ugdymo procesas vyktų lanksčiai ir būtų koreguojamas pagal aplinkybes.

|  |  |  |  |  |
| --- | --- | --- | --- | --- |
| Eil. Nr. | Stebėsena | Vykdytojas | Data | Laukiamas rezultatas |
|  1. | Ugdomųjų erdvių atnaujinimas.Grupių paruošimas naujiems mokslo metams, saugių darbo sąlygų užtikrinimas | Direktorė, direktorės direktorės pavaduotoja ugdymui | 2021-08 | Sudaryta saugi ir skatinanti ugdymosi aplinka |
|  2. | Palankios emocinės ir žaidybinės aplinkos kūrimas.Naujai pradėjusių lankyti vaikų adaptacija grupėse | Direktorė, Visuomenės sveikatos priežiūros specialistė | 2021-10 | Kuriama palanki socialinė emocinė aplinka |
|  3. | Ugdomosios veiklos planavimas | Direktorė, direktorės pavaduotoja ugdymui | 2021-09 | Vykdomas į vaiką orientuoto ugdymo planavimas |
|  4. | Vaikų mitybos organizavimasVaisių ir daržovių bei pieno ir pieno produktų vartojimo skatinimo vaikų ugdymo įstaigose programos vykdymas ir priežiūra | Direktorė, maitinimo organizavimo specialistė, sveikatos priežiūros specialistė | 2021–2022 | Formuojami sveikos mitybos įgūdžiai. Vykdomos vaisių, pieno programos |
|  5. | Įstaigos renginių funkcionalumas ir kokybė.Bendrų renginių, organizuojamų įstaigoje, stebėjimas, aptarimas | Direktorė, direktorės pavaduotoja ugdymui | 2021–2022 | Ugdymo kokybės tobulinimas |
|  6. | Ugdomoji veikla ikimokyklinio amžiaus grupėse.Mokytojų ir mokytojų padėjėjų darbas su specialiųjų ugdymosi poreikių vaikais | Direktorė, direktorės pavaduotoja ugdymui | 2021–2022 | Ugdymasis vyksta atsižvelgiant į amžiaus tarpsnio ypatumus |

**BENDROJI DARBO STEBĖSENA**

|  |  |  |  |
| --- | --- | --- | --- |
| Eil. Nr. | Veikla | Vykdytojas | Data |
| 1. | Maitinimo organizavimas | Direktorė,maitinimo organizavimo specialistė, ūkvedė | 2021–2022 |
| 2. | Darbuotojų darbo drausmė | Direktorė,direktorės pavaduotoja ugdymui, ūkvedė | 2021–2022 |
| 3. | Materialinių vertybių apsauga | Direktorė, direktorės pavaduotoja ugdymui, ūkvedė | 2021–2022 |
| 4. | Higienos normų reikalavimų laikymasis | Visuomenės sveikatos priežiūros specialistė, maitinimo organizavimo specialistė, ūkvedė | 2021–2022 |
| 5. | Sveikos mitybos įgūdžių formavimas | Visuomenės sveikatos priežiūros specialistė, maitinimo organizavimo specialistė | 2021–2022 |
| 6. | Darbų sauga, priešgaisrinė ir civilinė sauga | Ūkvedė | 2021–2022 |

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukmergės lopšelio-darželio „Saulutė“

2021–2022 m. m. veiklos plano

5 priedas

**KVALIFIKACIJOS TOBULINIMAS**

|  |  |  |  |  |
| --- | --- | --- | --- | --- |
| Eil. Nr. | Priemonės | Vykdytojas | Data | Laukiamas rezultatas |
|  1. | Vaikų socialinis emocinis ugdymas(is).„Kimochi“ ir „Zipio draugai“ programų įgyvendinimas.STEAM veiklos ikimokykliniame ir priešmokykliniame ugdyme.Darbas su specialiųjų ugdymosi poreikių turinčiais vaikais | Direktorės pavaduotoja ugdymui, pedagogės metodininkės | 2021–2022 | Įstaigoje įgyvendinamos socialinio emocinio ugdymosi programos, taikomas STEAM veiklų organizavimas,dalinamasi gerąja darbo patirtimi |
|  2. | Ugdomosios, lavinamosios, korekcinės veiklos stebėjimas, aptarimas ir apibendrinimas įstaigos pedagogų taryboje ir kitose įstaigos institucijose | Direktorė, direktorės pavaduotoja ugdymui | 2021–2022 | Ugdymosi pasiekimai aptariami įstaigos pedagogų taryboje |
|  3. | Pedagogų kvalifikacijos kėlimas atsižvelgiant į 2021–2022 m. m. veiklos prioritetus | Direktorė, direktorės pavaduotoja ugdymui | 2021–2022 | Sėkmingai įgyvendinami įstaigos tikslai, keliama pedagogų kvalifikacija |
|  4. | Dalyvavimas kitų ikimokyklinių įstaigų organizuojamuose rajoniniuose renginiuose (atviros veiklos, metodinės dienos, seminarai ir kt. renginiai) | Direktorė, direktorės pavaduotoja ugdymui, pedagogės | 2021–2022 pagal rajono ikimok. ir priešmok. ugdymo būrelio veiklos planą | Vyksta gerosios patirties sklaida.Įgytos žinios pritaikytos praktiniame darbe su vaikais |
|  5. | Domėjimasis naujausia metodine pedagogine literatūra ir jos analizavimas | Direktorės pavaduotojaugdymui, pedagogės | 2021–2022 | Pedagogės nuolat tobulėja,naujoves taikodarbe |

\_\_\_\_\_\_\_\_\_\_\_\_\_\_\_\_\_\_\_

Ukmergės lopšelio-darželio „Saulutė“

2021–2022 m. m. veiklos plano

6 priedas

**BENDRADARBIAVIMAS SU TĖVAIS IR SOCIALINIAIS PARTNERIAIS**

|  |  |  |  |  |
| --- | --- | --- | --- | --- |
| Eil. Nr. | Priemonės | Vykdytojas |  | Laukiamas rezultatas |
|  1. | **Bendradarbiavimas su tėvais:**susirinkimai grupėse pagal pasirinktas temas;atvirų ugdomųjų veiklų organizavimas tėvams;tėvų dalyvavimas bendruose įstaigos šventiniuose saviraiškos renginiuose;informacinės medžiagos perteikimas grupių stenduose;individualūs pokalbiai su tėvais, konsultacijos | Grupių mokytojos, direktorės pavaduotoja ugdymui | 2021-10–2022-042021–2022Pagal poreikį | Tėvai informuojami apie įstaigos veiklą ir aktyviai joje dalyvauja.Stiprėja partnerystės ryšys,gerinama ugdymo kokybė |
|  2. | Bendradarbiavimas su kitomis rajono ikimokyklinio ugdymo įstaigomis:dalyvavimas rajono metodinio būrelio organizuojamuose renginiuose;bendrų projektų vykdymas | Grupių mokytojos, direktorės pavaduotoja ugdymui | 2021–2022 pagal rajono būrelio veiklos planą | Stiprėja partnerystės ryšys |
|  3. | Bendradarbiavimas su Ukmergės Dukstynos pagrindine mokykla:priešmokyklinio amžiaus vaikų dalyvavimas atvirose pradinių klasių pamokose bei renginiuose;pradinių klasių mokytojų viešnagė ikimokyklinėje įstaigoje;pradinukų dalyvavimas darželyje vaikų kūrybinių darbų parodose | Grupių mokytojos, direktorės pavaduotoja ugdymui | 2021–20222022-052021-102021–2022 | Stiprėja partnerystės ryšys |
|  4. | Bendradarbiavimas su VŠĮ „Vaiko labui”:renginių, akcijų organizavimas | Grupių mokytojos, direktorės pavaduotoja ugdymui | 2021–2022 | Stiprėja partnerystės ryšys |
|  5. | Bendradarbiavimas su Ukmergės rajono savivaldybės visuomenės sveikatos biuru:dalyvavimas akcijose, parodose,skelbiamuose piešinių konkursuose.Paskaitų bendruomenei organizavimas | Grupių mokytojos, direktorės pavaduotoja ugdymui | 2021–2022 | Stiprėja partnerystės ryšys |
|  6. | Bendradarbiavimas su Ukmergės priešgaisrine gelbėjimo tarnyba:renginių, akcijų organizavimas;dalyvavimas tradicinėje piešinių parodoje;dalyvavimas edukacinėje išvykoje. | Direktorė, direktorės pavaduotoja ugdymui, grupių auklėtojos | 2021–2022 | Vaikai igis žinių apie priešgaisrinės gelbėjimo tarnybos darbus |
|  7. | Bendradarbiavimas su rajono savivaldybės administracijos Švietimo ir sporto skyriumi:dalyvavimas rajoniniuose organizuojamuose renginiuose, konkursuose, parodose. | Direktorė, direktorės pavaduotoja ugdymui, grupių auklėtojos | 2021–2022 | Stiprėja partnerystės ryšys |
|  8. | Bendradarbiavimas su Ukmergės rajono savivaldybės V. Šlaito viešąja biblioteka:dalyvavimas renginiuose, konkursuose, parodose | Grupių mokytojos, direktorės pavaduotoja ugdymui | 2021–2022 | Stiprėja partnerystės ryšys |

\_\_\_\_\_\_\_\_\_\_\_\_\_\_\_\_\_\_\_\_\_

Ukmergės lopšelio-darželio „Saulutė“

2021–2022 m. m. veiklos plano

7 priedas

**ŪKINĖ-FINANSINĖ VEIKLA**

|  |  |  |  |
| --- | --- | --- | --- |
| Eil. Nr. | Veikla | Vykdytojas |  Data |
| 1. 1.
 | Pakartotinių ir darbo vietoje darbo saugos instruktavimų organizavimas | Ūkvedė | 2021–2022 |
| 1. 2.
 | Gaisrinės ir civilinės saugos instruktavimų organizavimas | Ūkvedė | 2021–2022 |
| 1. 3.
 | Konsultacijos techniniam aptarnaujančiam personalui saugos klausimais | Direktorė,Visuomenės sveikatos priežiūros specialistė, ūkvedė | 2021–2022 |
| 1. 4.
 | Sąmatos 2022 metams sudarymas | Direktorė,buhalterė, direktorės pavaduotoja ugdymui, ūkvedė | 2021-09 |
| 1. 5.
 | Pasiruošimas metinei įstaigos inventorizacijai | Buhalterė, direktorės pavaduotoja ugdymui, ūkvedė | 2021-10–11 |

**\_\_\_\_\_\_\_\_\_\_\_\_\_\_\_\_\_\_\_\_**

Ukmergės lopšelio-darželio „Saulutė“

2021–2022 m. m. veiklos plano

8 priedas

**LOPŠELIO-DARŽELIO TARYBOS DARBO PLANAS**

**Uždavinys**: bendradarbiaujant pedagogams ir tėvams spręsti iškilusias problemas dėl vaikų ugdymo ir lėšų panaudojimo.

|  |  |  |  |
| --- | --- | --- | --- |
| Eil. Nr. | Turinys | Vykdytojas | Data |
|  1. | Lopšelio-darželio tarybos posėdis:1.1. vaikų mėnesinio mokesčio lėšų ir 1,2 % GPM lėšų panaudojimas.1.2. veiklos programos 2021–2022 m. m. pritarimas | Tarybos pirmininkė | 2021-09 |
|  2. | Lopšelio-darželio tarybos posėdis:2.1. programų sąmatos svarstymas,2.2. vaikų maitinimo organizavimas,2.3. renginių vaikams organizavimas,2.4. viešųjų pirkimų plano svarstymas | Tarybos pirmininkė | 2022-02 |
|  3. | 3.1. Įstaigos metinė ugdomosios ir finansinės veiklos ataskaita.3.2. Vaiko gerovės komisijos darbo ataskaita | VGK pirmininkė,Tarybos pirmininkė | 2022-05 |

\_\_\_\_\_\_\_\_\_\_\_\_\_\_\_\_\_\_\_\_\_